STI ร่วมพิธีลงนาม “โครงการพัฒนาพื้นที่ส่วนขยายศูนย์ราชการ”
STI ร่วมเป็นสักขีพยานในพิธีลงนาม โครงการพัฒนาพื้นที่ส่วนขยายศูนย์ราชการ โซน C กลุ่มอาคารด้านทิศใต้ คาดว่าจะแล้วเสร็จภายในเดือนธันวาคม 66
4 มี.ค. 2565

นายกิตติศักดิ์ สุภาควัฒน์ รองประธานเจ้าหน้าที่บริหาร บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำกลุ่มธุรกิจบริหารและควบคุมงานก่อสร้างครบวงจร ร่วมเป็นสักขีพยานในพิธีลงนามสัญญาจ้างงานก่อสร้าง โครงการพัฒนาพื้นที่ส่วนขยาย ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซน C กลุ่มอาคารด้านทิศใต้ ที่คาดว่าจะแล้วเสร็จภายในเดือนธันวาคม 2566 ณ ห้องประชุม 4-5 อาคารธนพิพัฒน์ บริษัท ธนารักษ์พัฒนาสินทรัพย์ จำกัด เมื่อเร็วๆนี้
ทั้งนี้ในฐานะที่ STI เป็นที่ปรึกษาและควบคุมงานก่อสร้าง พร้อมทั้งเดินหน้าควบคุมงานก่อสร้างโครงการพัฒนาพื้นที่ส่วนขยายศูนย์ราชการ โซน C อย่างต่อเนื่อง เพื่อให้ส่งมอบงานได้ตรงตามแผนงานที่สุด ภายใต้การบริหารของกลุ่ม SPC Consortium โดยมี STI เป็นบริษัทหลัก (Lead Firm)